text: маржан есжанова (28.2. 1971 ж. т., отырар ауданы ескі шілік ауылы) айтыс ақыны. қ.а. иасауи атындағы халықаралық қазақ-түрік университетін бітірген (1995). осы университеттің қазақ әдебиеті кафедрасында аға оқытушы болып қызмет істейді. 1989 ж. облыстық айтыста 1-орын, 1992 ж. студенттер айтысында бас бәйге, 1990 ж. қарағанды қаласында өткен «сарыарқа-1990» студенттер айтысында 2-орын, 1991 ж. м.мақатаевтың 60 жылдығына арналған студенттер айтысында 2-орын, 2004 ж. республикалық наурыз айтысында 2-жүлдені, 2004 ж. байқоңыр қаласында ресейдің қазақстандағы жылына байланысты өткен республикалық айтыста бас бәйгені жеңіп алды. с.ерубаевтың 80, н.оңдасыновтың 100, молда мұса байзақұлының 150, т.рысқұловтың 110 жылдық мерейтойларына орай өткізілген айтыстарда жүлделі орындарды иеленді. ұстаздары жұмагүл нәлібаева, әселхан қалыбаева. “қазақ 5-том